Gothia Cup G04 					[image: ]
Uke 29, 17.7-22.7 2016 (søndag-fredag)   
Hei alle sammen!
[bookmark: _GoBack]I forbindelse med planlegging av Gothia Cup for G04, 2016, 
trenger vi å få vite hvem som skal være med. Vi må ha minimum 10 spillere. 
Om vi er ferdige på torsdag eller fredag avhenger hvor langt vi kommer i sluttspillet.
Er vi «uheldige» og kommer helt til finalen er denne på lørdag, men den utfordringen tar vi da. Det er lite kapasitet på overnatting i Gøteborg denne uka, men vi har foreløpig fått lov til å holde av på Kvibergs Vandrarhem og Stugby. Rommene har køyesenger og delt bad. Trikken går like ved, den bruker under 10 minutter til sentrum. Dette er foreløpig det rimeligste alternativet vi har funnet. 
Det har blitt ytret ønsker om overnatting i Lisebergsbyn. Omtrent samme avstand til sentrum. Her er det kun ledig på vandrerhjemmet (felles bad her også) hyttene er forhåndsbooket. De leier ut minimum en uke av gangen i denne perioden, lør-lør, eller søn-søn. Vi har satt det opp som et alternativ, så fint om dere gir tilbakemelding til Erik om hva dere ønsker, Kviberg eller Lisebergsbyn. Har ikke holdt av noe i Lisebergsbyn så vi må bestemme oss raskt. Vi har sjekket hotellpriser, ca 12 000,- for 5 netter av det som ikke er forhåndsbestilt. Romprisen er den samme uansett hvor mange som ligger på rommet, men under Gothia Cupen har de dessverre ikke rom til under 4 personer. 
Gutta må trene også etter at skolen slutter for at de skal være forberedt, dvs vi forventer at man kan stille på trening i tidsrommet mellom skoleslutt og avreise til Sverige!

Priser Kviberg
4 manns rom 4750,- (pr natt 950,-) 5 netter
5 manns rom 5650,- (pr natt 1130,-) 5 netter
Mulighet for frokost mot et tillegg på 65,-
Priser Lisebergsbyn:
4 mannsrom: 7500,- (1070,- pr natt) 7 netter
Mulighet for frokost mot et tillegg på 80,-
Vi har mulighet til å lage mat selv på begge plasser. Vi kan for eksempel bli enige om å kjøpe inn til felles måltider, frokost, lunsj, middag/grilling og kveldsmat, og spise medbrakt på cupen, og ellers spise der vi bor.  Hver enkelt betaler for rom, i tillegg kommer mat og inngang til Liseberg for de som ønsker det. Lagskassen dekker påmelding til cupen og muligens noe felles opplegg. Påmeldingen er bindende, og gjøres per sms til Erik innen 7.9.2015

